અમદાવાદ: પ્રસિદ્ધ ગુજરાતી સાહિત્યકાર લાભશંકર ઠાકરનું ૮૦ વર્ષની ઉંમરે લાંબી બીમારી બાદ ગઇકાલે નિધન થયું છે. આજે સવારે સાડા દસ વાગ્યે વી. એસ. સ્મશાન ગૃહ ખાતે તેમના અંતિમ સંસ્કાર કરાયા હતા. લાભશંકર ઠાકર કવિ, નાટ્યકાર, નવલકથાકાર, નિબંધકાર તેમજ આયુર્વેદ ચિકિત્સક હતા. તેઓ સુરેન્દ્રનગર જિલ્લાના પાટડી ગામના વતની હતા, તેમનો જન્મ ૧૪મી જાન્યુઆરી, ૧૯૩૫ના રોજ રોડલા ગામે થયો હતો. લાભશંકર જાદવજી ઠાકર ઉપનામ પુનર્વસુ ગુજરાત રાજ્યના જાણીતા સાહિત્યકાર હતા.